Mes mankštinamės, Del Mare!
Kas su manimi?
Negirdžiu jūsų.
Kas su manimi?
Nustok apie jį galvoti. Turi darbo.
Pradedame apšilimą.
Po truputį.
Tempiame. Traukiame.
Pasakiau, nustok apie jį galvoti. Susikaupk.
Metas atsikratyti minčių ir susitelkti į kūną.
Jums pavyks.
Energingiau.
Ką tu apgaudinėji? Tu nesiliausi. Tu apsėsta.
- Jėzau! Kas per… - Peržengėt X.
PAKRANTĖS APYGARDOS MUGĖ
Ne, aš neperžengiau. Jis čia.
Aš jo neperžengiau.
Šūdas.
Gerai. Kalti mes.
Taigi, viskas gerai?
Nemanau, kad viskas gerai, nes neišsiaiškinome, kaip šitas…
Kaip tas dešrainis?
Tiesą sakant, čia tik keptas sūris ant pagaliuko, jis šlykštus.
Iš tikrųjų man nerūpi. Paklausiau iš mandagumo.
Maniau, šiandien atvyks tavo tėtis?
Jis sakė, gal pasistengs užsukti vėliau.
Jis mano, kad priklausai B komandai. Pavėluota mintis.
Ar garsas buvo geras? Muzika neužgožė mano balso?
Turime progą šiandien sutraukti minią,
bet nepavyks, jei per muziką nesigirdės balso.
Tikiuosi, taip nenutiks. Būtų blogai.
Taip.
Turime pasirūpinti, kad taip nenutiktų.
Sutinki su manim?
Manai, jam rūpi? Niekam nerūpi, jei nepriverti rūpintis.
Kevai!
Gal tau nusispjaut, kas šiandien bus, bet man rūpi.
Tai mano galimybė pasirodyt geriau ir parduoti savo vaizdajuostę
daugiau nei dviem sumautoms moterims parduotuvėje.
Todėl mesk tą dešrainį…
ir patikrink tą sumautą garsą.
Štai apie ką kalbu. Dabar numesk šuniukui kaulą.
Gal abu parodykim tėčiui, ką sugebam?
Gerai, pone.
Duok man mėlyną! Noriu mėlyno!
Jis man neduoda mėlyno.
Bičiuli.
Ei, pažiūrėk į mane.
Nori žinoti tiesą? Niekam nepatinka dalintis.
Bet dalintis turi visi, jei norime gyventi teisingoje visuomenėje.
- Ar tau aišku? - Ne, neaišku.
Štai kaip tai išspręsime. Žiūrėk.
Dabar mėlyni pieštukai du. Taip?
Smagiai praleiskit šiandien laiką, gerai?
Ir gražiai elkitės su dėde Deniu. Jis labai stengiasi.
Pala.
Ką tu darai? Nepasiliksi?
Ne, pasakiau Šeilai, kad pažiūrėsiu jos pasirodymą mugėje.
Nenoriu jos nuvilti. Ar kas negerai?
Ne, viskas gerai. Aš tik…
Kai pasakei apie tėvų komitetą,
turbūt pamaniau, kad bus daug daugiau tėvų.
Labai juokinga. Taip, ne.
Kai kurie susirinkimai būna rimti, o kiti - skirti žaidimams.
Gerai, gal jūs su Vanda galit aptarti idėjas
artėjančiam didžiajam labdaros renginiui?
- Gerai. - Gerai?
Galite pagalvoti apie temas.
Apie bendrą vaizdą, ar ne? Tai tavo arkliukas. Tau tai patinka.
O po to, nežinau, užrašykite idėjas ant lentos ar ką.
Gerai? Jums pavyks. Didžiuojuosi jumis.
Viso!
OBUOLIŲ SULTYS
- Skanūs blynai, mama. - Ačiū, brangusis.
Norėčiau ir aš tokio apetito. Norėčiau išvis turėti apetitą.
Daktaras Varšo nori, kad priaugčiau svorio.
Kažkas naujo.
Ką sakei?
Tavo galva užimta reikalais, žinau.
Gaila, kad negaliu šiandien dalyvauti statybų pradžios šventėje.
Žinai, jei tik neturėčiau gulėti.
Ten bus tik fotosesija, kad investuotojai būtų patenkinti. Nenorėčiau, kad vargtum.
Žinai, kad būčiau dalyvavusi, jei daktaras būtų leidęs.
Žinoma.
Taigi, vaikai mokykloje kalba, kad bus kažkoks protestas.
Pasirodo, visi banglentininkai dėl to užsišiko.
Kasdien, eidamas į dirbtuves, praeinu pro rūkymo vietą, todėl girdžiu…
Kas?
Zykai. Galvok, ką kalbi.
Atsiprašau.
Turiu galvoje, pasakiau tik „užsišiko“.
Tai ne taip ir blogai, tiesa?
Jei nori vartoti nešvankius žodžius, gali eiti tiesiai į tualetą!
Dabar.
Tau pavyks. Tu įsivažiavai.
Staigus judesys į kairę. Du, trys, keturi.
Žingsnis atgal. Du, trys, keturi. Sparčiau.
Dar du.
- Pupa. - Į kairę.
Pupa!
Ko?
Pažiūrėk. Sutaisiau. Galim filmuoti.
Rytinė šviesa dabar kaip tik tinkama. Turėtų atrodyt tobulai.
Neatrodai pasiruošusi filmavimui.
Manai, ji geresnė už mane?
Turiu galvoje, tu aiškiai ją laikai gražesne.
Na jau ne. Tiesiog ji kitokia.
Tai reiškia, geresnė.
Ne, tai reiškia kitokia.
Ar dėl to, kad ji plonesnė?
Ar dėl plaukų? Turiu galvoje… Nes tie jos gaurai tobuli.
Manau, ji nešioja peruką.
Manau, kad išsibalino dantis, o gal apvilko keramika.
Jie atrodo kaip kramtomosios gumos pagalvėlės, netikri!
Ei!
Atleisk, pupa. Tiesiog tai neatrodo sveika.
Kaip ir vandens pypkės su žole.
Klausyk, pupa.
Žinau, kad viskas išėjo ne taip, kaip tikėjomės, bet…
Gerai, jei pasakysi, kad nieko nevyksta be priežasties, nurėšiu tau kiaušus.
Aš to nebesakysiu.
Bet, pupa, jei galima?
Aerobika - praeitis. „Figūra su riedučiais“ - dabartis.
Turim šaunią naują idėją aerobikos vaizdajuostei, ir ji tik mūsų.
Supranti? Žmonės ja domisi.
Be to, yra riedučiai. O Dieve.
Reiktų sukurti tokį šūkį, argi ne puikus šūkis?
Kaip žmonės užsiims tuo namuose?
Ar jie važinės riedučiais priešais vaizdo magnetofonus?
Ne.
Turiu galvoje… Palauk.
Tai yra, nežinau.
Gal mes 100 % neapgalvojome smulkmenų.
Bet, pupa, tik noriu, kad žinotum, kad aš dėl tavęs padaryčiau viską.
Galvą padėčiau.
Ir kas mums iš to?
Turiu galvoje, tai turi būti kažko verta, ar ne?
Kaip tu neįsikirtai?
Tai tu neįsikerti.
Ar nustosi apie jį galvojusi, pasileidusi sena šliundra?
Turi paruošti laidą. Susiimk.
- Sveika, gražuole! - Labas.
Ką tik nuvežiau vaikus pas Denį.
Jis visiškai nežino, ko griebtis.
Man taip jo gaila.
- Ne, visai negaila. - Gerai.
Ką manai?
Gražu.
Kas?
Gali tai paaiškinti.
Aš manau… Regis, Maja man įspyrė.
Ne.
Čia plaštakos antspaudas.
Ne, čia vyro plaštakos antspaudas, Šeila.
- Šeila? - Taip?
Ko man nepasakoji?
Norėtųsi, bet pavojinga.
Nieko. Visiškai nieko.
Aš tik…
Žinai, Denis kartais su manimi truputį įsijaučia.
Būtent. Visada galima pakišti šeimos narį.
Tas šūdžius.
Šeila, dievaži…
Ne, tai ne tai, ką galvoji.
Mes tik užsiėmėme, žinai, karštu…
- Seksu iš neapykantos? - Taip. Turbūt galima ir taip pavadinti.
Tai kuo jūs užsiimat? Vaidini bosę?
Su pančiais? Su bizūnais?
Ne. Labiau emociškai?
Žinau, tai nesveika, bet tai vienas būdas, kaip galiu viską susidėlioti, supranti?
Tai nesveika,
bet žiauriai seksualu.
Taip, labai seksualu.
- Vis tiek jį paliksiu. - Gerai.
Man tik reikia truputį daugiau laiko, daugiau pinigų. Štai kaip jų gausiu.
- Bum. - Labai matosi?
O Dieve. Nesuk galvos,
nes rankinėje turiu geriausią pudrą.
Ir skyrybų advokatės vizitinę kortelę. Kai būsi pasirengusi. Neskubėk.
LUIZA KANTOR SKYRYBŲ ADVOKATĖ
Ir turiu nuostabų vandens pagrindo lubrikantą.
Prisiekiu, nebus jokios trinties. Bet, regis, palikau jį vakarinėje rankinėje.
Ne, štai jis. Aš jį jau naudojau, bet tu nenori žinoti tos istorijos.
O kai rinkimų baigtis mums buvo nepalanki,
tada ir atėjo pabaigos pradžia.
Nors tuo metu tą suvokti buvo nelengva, supranti?
Taip, suprantu.
Bandėme pratęsti veiklą, kūrėme idėjas ir…
Mes tikrai turėjome gerų idėjų pokyčiams.
Bet jis negalėjo susitaikyti su tuo, kad norėjau pirmenybę atiduoti šeimai.
Ir jis iškeliavo savo keliais.
O aš manau, kad tu elgiesi labai drąsiai.
Mano Deividas niekad neprižiūrėdavo vaikų. Niekada.
Niekada neruošdavo jiems priešpiečių. Niekad nepaimdavo iš mokyklos.
- Žiūrėk, kuo jam tai baigėsi. - Atsidūrė Meksikoje su sekretore.
Atsiprašau. Aš nežinojau.
Ne, prašyčiau. Man viskas gerai.
Pažiūrėk į mane. Aš laisva.
Aš visiškai laisva.
Kendise, ką tau sakiau dėl kandžiojimosi?
Aš tik džiaugiuosi, kad Leo su Ken…
Abu yra čia ir mato tėvą, kuris užsiima vaikais.
Mūsų namuose visi už progresą. Už radikalų progresą.
Gerai, Berkli. Studijavai Berklyje, ar ne?
- Taip, teisingai. - Gal šį tą ir girdėjau.
Gerai, galiu kai ką prisipažinti?
Mielai išklausyčiau.
Užsirašiau į šitą komitetą, nes žinojau, kad jame esi tu.
Šiame mieste niekam niekas neberūpi.
O labiausiai tai turtingai kalei Gretai.
Atsiprašau. Reiktų pasistengti nevartoti žodžio iš „k“ raidės.
Čia gali vartoti „k“ kiek tik nori.
Tiesiog būk savimi.
Myliu vaikus. Tikrai myliu.
Aš tik…
Kartais tiesiog jaučiuosi… Nežinau. Tarsi…
- Vieniša? - Pikta.
Lyg many tūnotų viską užgožiantis pyktis, kuris neturi, kur išsiveržti.
Taip. Pikta.
Esi dalyvavusi proteste, Vanda?
Kitas buteliukas. Numuškit. Laimėkit prizą.
Būkit geresne savimi. „Figūra su Šeila“.
Kam taip grubiai.
Ei!
Labai atsiprašau.
- Ačiū. Gerai, kitas. - Ačiū.
FIGŪRA SU ŠEILA
Visų priežastys skirtingos.
Prijunkim kelį.
Gal norite numesti svorio.
Labai gera priežastis.
Aš čia tam, kad sužinočiau, ką sugebu.
O dabar - spyris.
Ne čia, šioje mankštoje. Čia, šiame pasaulyje.
Prijunkime rankas. Taip.
Nesustokime.
Kai save čia paspausite, kai pamatysite, kaip smarkiai galite pasikeisti,
jūs panorėsite tų pokyčių, kuriuos atidėliojote.
Suprantate, apie ką kalbu?
Ar ne, damos? Ar ne?
Taip, ir kraipom klubus!
O jūs, pone? Su kepure.
Panašu, kad norit pažiūrėti į krūtis ir užpakalius.
Nieko tokio! Tinka viskas. Svarbiausia, kad neliktumėte sėdėti.
Svarbiausia, kad atsistotumėte. Svarbiausia, kad pradėtumėte judėti.
Svarbiausia, kad…
Atsiprašau. Sekundėlę.
Atsiprašau.
Kas čia per šūdas? Nukreipk dėmesį. Nukreipk.
Gerai, tęsiame. Jums pavyks.
Ir prilėtiname. Ir žingsniuojame. Du, trys.
Ir žingsnis, ir žingsnis.
Tėti, čia tu?
- Ezekieli. - Bilietai baigėsi.
Jūs turbūt ponas Brymas.
Čia mano draugė Aleksandra.
Malonu susipažinti. Aš - Aleksandra.
Jis jau pasakė. Atsiprašau.
Aleksandra.
Taip.
Malonu susipažinti.
Taip. Jūs kalbate ispaniškai. Zykas man sakė.
Tikrai?
Taip.
Ką dar jis tau pasakojo apie mane?
Gal tu atsistok į eilę prie „Siurprizo“.
Aš ateisiu ten.
Matai? Jis visai nepyksta.
Mes susipažinom mokykloje. Per pamoką.
Ji labai gera mokinė.
Ir jos šeima labai miela.
Susipažinai su jos šeima?
Kaip galim nemėgti fanatiško nusistatymo prieš mormonus,
nors lygiai taip pat elgiamės su katalikais?
Turiu galvoje, tai tiesiog nelogiška.
Ar pasakysi mamai?
Ji atrodo gera mergaitė.
Taip.
DAUGIAU JOKIŲ PASTATŲ
Žodis „vystymas“ yra pirmasis melas. Tai ne vystymas, tai griovimas.
Grynas griovimas.
Vaikai… Čia mano dukra, štai čia, gimusi ir užaugusi San Diege.
Žinot, kasdien savęs klausiu,
ar ji galės pamatyti šiuos krantus po penkerių metų? Dešimties? Dvidešimties?
Ar jos dukra kada nors galės juos pamatyti?
Šiandien čia atėjome pasirūpinti, kad galėtų. Ar ne?
Sustabdykit darbus! Išgelbėkim bangą!
Ar jūsų grupė turi pavadinimą?
Mes - Aplinkosaugos jaunimo…
Iniciatyva.
A-J-I. Beveik kaip „akis“.
Nes mes stebime. Saugome Motiną Žemę.
Gal galit priminti savo vardą, pone?
Taip, Denis Rubinas.
Kaip sumuštinių rūšis?
Ne. Rašosi RU-BI-NAS.
- Šiaip jau dalyvavau rinkimuose. Taip. - Labai gerai.
O ten jūsų žmona su visais vaikais?
Ne, aš… Mano… Jos čia nėra.
Ji kitur.
Mankštinuosi kasdien. Ar kas antrą dieną.
Man patinka, kad galiu truputį pasukčiauti, nes niekas nežiūri.
Todėl ir smagu mankštintis namie.
Negalvojote įrašyti vaizdajuostės paaugliams? Arba senjorams?
Dar ne, bet pagalvosiu.
Pradėjus mankštintis padidėjo alkis. Žvėriškai išalkstu. Jums taip būna?
Žinoma, bet tu tai suvaldai.
Stengiuosi laikytis subalansuotos mitybos.
Per dieną triskart sveikai pavalgau, dukart lengvai užkandu.
Ką valgote pusryčiams? Greipfrutą? Varškę?
Mėgstu avižinę košę.
- Niekas nemėgsta avižinės košės. - O priešpiečiams?
Gaminate kažką atskirai vaikams vakarienei ar valgote kartu su jais?
Marini save badu.
Nešiojate vidpadžius? Ar turėčiau juos nešioti?
Sviestas ar margarinas?
Seki kiekvieną kąsnį, kurį dedi į burną.
Ledinis ar karštas kompresas?
- Šokoladas ar ceratonija? - Nevalgai.
- Sukčiuvienė. - Melagė.
Apgavikė.
Labas.
Nepastebėjau tavęs ten. Daug žmonių.
Galiu kuo nors padėti? Ar…
Turbūt daugybė žmonių nori susipažinti su ponia iš vaizdajuostės.
Žinai, aš ją pažiūrėjau.
Ačiū.
Nepirkau.
Pavogiau, visai kaip tu.
Kaip laikosi Taileris?
Puikiai. Taip, jis laikosi puikiai.
Dabar jis gydytojas.
Jis lankė gydytojų mokyklą ir dabar yra gydytojas.
Na, tai… malonu tave pamatyti. Ačiū, kad užsukai ir…
Tai kaip tau pavyko?
Kaip padarei, kad atrodytų, jog nufilmuota vienu ypu.
Tai ir nufilmuota vienu ypu.
Dešimt serijų šuoliukų kryžiuojant kelius?
Negali būti, blemba. Tu nesugebėtum šitiek išspausti.
Ji ne tik žiūrėjo, bet analizavo. Analizavo tave.
Ar tu… Turiu galvoje, manei, kad aš taip sugebu?
Ar manai? Nes…
Noriu pasakyti, aš beveik neberūkau.
Po perkūnais. Tu ją paveikei.
- Žinai, tu man praverstum, Bane. - Lyg jau nebūtum pasinaudojusi.
Ne, galėčiau tave pasamdyti kaip instruktorę.
Įdarbinčiau. Mokėčiau iš anksto.
Nori, kad tau dirbčiau?
Vizginčiau ten užpakalį, kad parduotum savo vaizdajuostę?
Pagalba man praverstų.
Nemanau, kad galėtum išspausti tiek, kiek aš. Žinau, kad galėtum.
Tu puiki instruktorė. Geriausia, kokią esu turėjusi.
Šeila! Ei!
- Šiandien puikūs pardavimai! - Ačiū.
Skaičiai auga.
Čia turbūt viena iš tavo gerbėjų. Viena iš „Šeilanatorių“!
Jei norite užrašyti savo vardą, galime įtraukti jus į loteriją,
prizas - nemokamas užsiėmimas su Šeila.
O aš jus galiu supažindinti su savo kumščiu.
Aš nesu jos gerbėja.
- Aš - jos originalas. - Ne.
Ji mane apvogė.
- Tu mane apvogei. - Ne, neapvogiau.
- Pakviesiu apsaugą. - Viskas gerai.
Šita vaizdajuostė, kurią pardavinėji? Visi pratimai ten - mano.
Ne, tai mano pratimai. Mano pratimai.
- Tu - sumauta vagilė! - Ei! Brangioji!
Gerai. Tai ne…
- Ne. Jokiu būdu - Tu sumauta… Suknisai mano gyvenimą.
Nurimk. Gerai.
Atsiprašau. Ji - mergina su problemomis.
- Ji turi psichikos problemų. - Jums viskas gerai?
Žinot, ką? Mielai išgerčiau vandens arba…
Taip, truputį vandens. Gerai jautiesi?
Kevinai, gal gali atnešti dvi stiklines vandens?
Tris. Ačiū, Kevinai.
…darbus! Išgelbėkime mūsų bangą!
Nutraukit darbus! Išgelbėkime mūsų bangą!
Atsiprašau, kad priverčiau laukti, bičiuliai.
- Gera jus matyti. - Bobi.
- Kaip laikotės? - Kaip miela. Eime.
- Dikai, malonu matyti. - Taip.
Malonu, kad atvažiavote. Stovime čia jau valandą.
- Valanda dar nepraėjo. - Atrodo, kad praėjo.
- Tiesiog nusifotografuokime, gerai? - Taip, puiku.
Kur mums atsistoti?
BRYMO KOMANDA ČIA GAMTA SUSITINKA SU PAŽANGA
Budi keli policininkai. Jei liepsime, jie pradės suiminėti.
Pasiųs žinutę.
Čia tik keli vaikai ir keli hipiai. Nieko įspūdingo.
Pasakykit tą vietos žinioms.
Leidote suprasti, kad viskas sutvarkyta, bet čia panašu į betvarkę.
- O mums betvarkė nepatinka. - Čia ji netvarkinga.
Matėt jos nagus?
Ir ji užsimetusi „ratų“.
Sandėris visiškai švarus.
Mane įkvėpė jos užsiėmimai, bet pratimai - mano.
Šiknė. Tu ją apvogei ir tą žinai.
Ji turi problemų. Ji labai talentinga, bet turi problemų.
- Vargšelė. - Ji vartoja „ratus“!
Tikiuosi, jūs teisi, nes norėtume tęsti su jumis verslą.
Jūs - viena iš mūsų favoričių.
Mano sūnus pasakoja gerus dalykus.
O jis man pasakoja viską.
Aišku, tas tinginys yra šnipas.
Supratau. Ji nekels rūpesčių.
Gal gali tiesiog…
- Ačiū, Kevai. - Ačiū, taip. Ačiū, Kevai.
To vandens taip ir negavau.
Mama.
- Atsiprašau. - Jėzau Marija!
Čia ponas Brymas, mama. Jis parvežė mane namo.
Nenorėjau tavęs išgąsdinti.
Kaip suprasti, jis parvežė tave namo?
Ką? Kur tėvelis?
Denį suėmė.
Jis su vaikų grupele įsiveržė į privačią teritoriją.
Arba, kaip jis tai pavadintų, „protestavo“.
Aišku. Gerai. Jam viskas gerai?
Ten buvo draugiška ponia,
ji padėjo išvežioti visus vaikus po namus. Ar ne?
Labai draugiška ponia.
Su tavo vyru.
Tau viskas gerai?
- Gerai. - Tikrai?
Nori persirengti pižamą?
Dar ne laikas į lovą.
Žinau, bet galėtume suvalgyti po dvigubą porciją deserto.
Tuoj ateisiu. Eik.
- Susižeidei? - Ne. Man viskas gerai. Aš tik…
Aš tik bandau surasti mūsų teisininko numerį.
O kur jie jį laiko?
Ar tikrai būtina ieškoti dabar?
Ar negalėtum leisti jam ten pabūti minutėlę kitą?
Juk tai nebūtų blogiausias dalykas pasaulyje, tiesa?
Jis - Del Maro nuovados kameroje, už kvartalo nuo paplūdimio.
Ten tikrai ne Atikos kalėjimas.
Neturėtum būti čia, mano namuose.
Tu peržengei ribą.
Jis mano, kad gali mane sustabdyti.
Negali.
Nė minutėlei.
Negerai, kad tu čia. Taip negalima.
Atsiprašyk.
Už ką?
Už tai, kaip su manim kalbi.
Iš proto išsikraustei?
Atsiprašyk.
Užuodžiu prakaitą.
Ištisas valandas mankštinausi.
Atsiprašau.
Man reikia… Turiu atsiliepti. Aš…
- Žinoma, turi. - Taip.
Aš…
Žinoma.
Paskambinote Rubinams.
Prašome po signalo palikti žinutę ir mes jums perskambinsime.
Ramybės ir meilės.
Sveiki. Čia Liz Norton.
Skambinu Šeilai. Gal galėtumėt perduoti jai žinutę.
O gal ji pati išgirs.
Ne per geriausiai žinau, kaip veikia šitie dalykai.
- Aš laisvas žmogus. Gerai. - Taip.
Taip. Gerai.
Ne taip norėjau tau pasakyti, bet negalėjau su tavim susisiekti.
Aš žinau, kad esi baisiai užsiėmusi, bet turėjau pranešti.
Vakar vakare mirė tavo tėvas.
Mirtis buvo staigi, bet jis nekentėjo.
Spėjama, kad sustojo širdis.
Laidotuvės vyks savaitgalį, Sent Džeimso bažnyčioje.
Galėsiu pranešti visas smulkmenas, jei tiesiog perskambinsi.
Suimkite mane, nesuimkite. Pasijutau vėl gyvas, kai ten protestavau.
Ten buvo žinių komanda. Ten buvo sumautų žinių komanda.
Nežinau. Aš tik…
Gerai jautiesi?
„FIGŪRA SU ŠEILA“
Išvertė Sandra Siaurodinė